**Interaktivni ekran u učionici 1.a**

 Za vrijeme zimskih praznika u našoj se učionici, učionici 1.a razreda pripremalo veliko iznenađenje.

Iako smo upravo mi prvašići među prvim učenicima naše škole počeli koristiti tablete u nastavi i već smo iskusni „digitalci“, ugradnja interaktivnog ekrana nas je jako razveselila. Dodatak je to našoj, do sada djelomično digitalno opremljenoj učionici koju rado nazivamo „Učionicom 21. stoljeća“.

Interaktivni ekran je veliki ekran koji ima velike mogućnosti u nastavi. Ekran je to na koji se jednostavno spaja bilo koji Apple, Widows ili Android uređaj i prikazuju različiti edukativni sadržaji.

Na ekranu možemo raditi mrežno i izvanmrežno.

Ekran nam je odlična dopuna rada radu s tabletima, jer učiteljica prikazuje na ekranu ono što djeca trebaju pronaći i riješiti na tabletima.

U nastavnim situacijama u kojima ne koristimo digitalne sadržaje možemo pripremiti zvučni zapis, fotografiju ili video i prikazati učenicima te time započeti rad u nedigitalnom okruženju; primjerice u udžbeniku, radnoj bilježnici, bilježnici, na listiću te u razgovoru ili raspravi.

Učenici su reagirali odlično. Bili su oduševljeni mogućnostima ekrana te smo ga, naravno odmah i isprobali. Od prvog dana nakon montiranja koristi ga i učiteljica Mirna Komarac u nastavi engleskog jezika. Ekran ima više istovremenih točaka dodira, pa je moguć istovremeni rad troje učenika na nekom sadržaju što pospješuje suradnju učenika u digitalnom okruženju.

Učiteljica Lidija Prpić